Baudouin I
Baudouin I (hollandi keeles Boudewijn Albert Karel Leopold Axel Marie Gustaaf van België, prantsuse keeles Baudouin Albert Charles Léopold Axel Marie Gustave de Belgique; 7. september 1930 Stuyvenbergi loss, Laeken – 31. juuli 1993 Motril, Hispaania) oli belglaste kuningas aastatel 1951–1993. Ta oli kuningas Léopold III ja tema esimese abikaasa Rootsi printsessi Astridi vanim poeg. Kuna Baudouinil ei olnud lapsi, sai tema surma järel kuningaks tema vend Albert II.